ఆలపాటి రాజేంద్ర ప్రసాద్

ఆలపాటి రాజేంద్ర ప్రసాద్ ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన తెనాలి, వేమూరు నియోజకవర్గాల నుండి మూడుసార్లు ఎమ్మెల్యేగా ఎన్నికై మంత్రిగా పనిచేశాడు.
రాజకీయ జీవితం
ఆలపాటి రాజేంద్ర ప్రసాద్ తెలుగుదేశం పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 1994లో జరిగిన ఆంధ్రప్రదేశ్ శాసనసభ ఎన్నికల్లో వేమూరు నియోజకవర్గం నుండి తొలిసారిగా, 1999లో రెండోసారి వరుసగా ఎమ్మెల్యేగా ఎన్నికయ్యాడు. ఆయన ఆ తరువాత 2004లో జరిగిన ఎన్నికల్లో ఓటమిపాలయ్యాడు. ఆలపాటి రాజేంద్ర ప్రసాద్ 22 అక్టోబర్ 1999 నుండి 26 నవంబర్ 2001 వరకు చంద్రబాబు మంత్రివర్గంలో విద్యాశాఖ మంత్రిగా పని చేశాడు.

ఆలపాటి రాజేంద్ర ప్రసాద్ ఆ తరువాత జరిగిన ఆంధ్రప్రదేశ్ శాసనసభ ఎన్నికల్లో తెనాలి నియోజకవర్గం నుండి 2009, 2014, 2019లో పోటీ చేసి 2014లో ఎమ్మెల్యేగా గెలిచాడు. ఆయన 2024 ఎన్నికల్లో  తెనాలి నుంచి టిడిపి తరఫున పోటీ చేయాలని భావించగా జనసేన టిడిపి పొత్తుతో భాగంగా జనసేన నుండి నాదెండ్ల మనోహర్ కి టిక్కెట్ కేటాయించారు.  

ఆలపాటి రాజేంద్ర ప్రసాద్ 2025లో శాసనమండలికి జరిగిన ఎన్నికలలో గుంటూరు, కృష్ణా పట్టభద్రుల నియోజకవర్గాల నుండి తెలుగుదేశం తరపున ఎన్‌డీఏ అభ్యర్థిగా పోటీ చేసి  82,320 ఓట్ల మెజారిటీతో గెలిచి ఎమ్మెల్సీగా ఎన్నికయ్యాడు.

మూలాలు

వర్గం:ఆంధ్రప్రదేశ్ శాసన సభ్యులు (1994)
వర్గం:ఆంధ్రప్రదేశ్ శాసన సభ్యులు (1999)
వర్గం:ఆంధ్రప్రదేశ్ శాసన సభ్యులు (2014)